70 C. PLINII HIST. NAT. LIB. XXXIF. 



briles usus exeunt. Prosunt et smarides illitae : item mu- 



ricum vel purpurarum testas cinis cum melle : efficacius 



crematarum cum carnibus suis. Carbunculos verendo- 



rum privatim salsamenta cocta cum melle restinguunt. 



At testem , si descenderit , cochlearum spuma illini 



volunt. 



Ad urinae incontinentiam : ophidion , i , etc. 



XXXV. Urinae incontinentiam hippocampi tosti et in 

 cibo saepius sumpti emendant. Item ophidion pisciculus 

 congro similis cum lilii radice. Pisciculi minuti , ex 

 ventre ejus qui devoraverit exempti , et cremati , ita ut 

 cinis eorum bibatur ex aqua. Jubent et cochleas afri- 

 canas cum sua carne comburi , cineremque ex vino 

 signino dari. 



Ad podagras, et pedum dolores : ex fibro , iv; bryon, i, etc. 



XXXVI. Podagris articulariisque morbis utile est 

 oleum , in quo decocta sint ranarum intestina : et ru- 

 betae cinis cum adipe vetere. Quidam et hordei cinerem 

 adjiciunt, trium rerum aequo pondre. Jubent et lepore 

 marino recenti podagram fricari. Fibrinis quoque pelli- 

 bus calceari, maxime pontici fibri. Item vituli marini : 

 cujus et adeps prodest. Nec non et bryon , de quo dixi- 



